קבא דקשייתא מז


קושיא מז
תמוה לי על התוס׳ מועד קטן (דף ח ע"א) ד״ה דהא, דאף חבילי עצים וקש מקבלים טומאה בבית המנוגע, וכן דעת הגר״א בשנות אליהו (פרק יב דנגעים משנה ה). אם כן, איך פסק הרמב״ם דצמיד פתיל מציל באהל בית המנוגע, עיין הלכות טומאת צרעת פרק ט״ז הלכה ו. ואיך שייך צמיד פתיל, דהוא רק בכלי שאינו מטמא מגבו, ככלי חרס ואבן, כיון דכל דבר מקבל טומאה. 

ודינו של הרמב״ם הוא תוספתא ערוכה, הובא בר״ש פרק י״ג מנגעים משנה י״ב, כל המציל באוהל המת מציל בבית המנוגע. וצ״ע: